COMUNA SÎNTANDREI

Nr.3060  din 14.04.2016
INFORMARE privind intenţia de elaborare 

Plan Urbanistic Zonal „Introducere în intravilan și parcelare teren, 
nr. cad.57076 Sîntandrei,  județul Bihor”
Primăria Sîntandrei anunţă intenţia de elaborare a unui Plan urbanistic zonal Lotizare teren pentru locuinţe cu funcţiuni complementare, în localitatea Sîntandrei, la inițiativa proprietarilor terenului: Vidican Mihai cu soția Vidican Elena și Indrei Adrian-Aurel cu soția Indrei Melania.
Terenul luat în considerare este situat în estul localătății Sîntandrei, la limita administrativă cu municipiul Oradea, lîngă subzona funcțională L3 - zonă de locuințe cu funcțiuni complementare, cu interdicție de construire până la elaborare PUZ. Terenul este identificat cu nr.cad.57076 înscris în CF nr.57076  cu suprafaţa de 26 800 mp. Accesul la teren se face din DJ 797 , pe strada Estului identificată cu nr. cad.1222, iar la capătul sudic al parcelei există un drum de pământ.
Prin P.U.Z. se propune realizarea a 4 parcele amplasate spre drumul județean DJ 797 destinate pentru unități de producție, servicii și depozitare și 38 parcele pentru locuinţe  unifamiliale amplasate pe o parte și alta a unui drum nou creat cu lăţimea de 12,00m (carosabil de 7,00m). Loturile vor avea suprafaţe de circa 500 mp.  12 parcele situate spre drumul județean vor putea avea la parter spații cu alte destinații compatibile cu locuirea și anume: farmacie, cosmetică-frizerie, cabinet medical, birouri de proiectare sau avocaționale, agenție de turism, mic ABC cu rulaj redus de marfă, birou de asigurări, birou de contabilitate, etc. Pentru crearea drumului de acces la parcele, iniţiatorii vor dona teren în domeniul public al comunei Sîntandrei.
Pe terenul studiat, situat în extravilanul localității și folosit ca teren arabil, nu există dotări edilitare, dar există posibilitatea racordării la rețelele de alimentare cu energie electrică și gaz de pe strada Estului. Rețelele stradale de alimentare cu apă și de canalizare, de pe aceeași stradă,  sunt în curs de execuție, de la ele putându-se face ulterior racordări la terenul studiat. Inițiatorii P.U.Z.-lui au obligația să execute alimentarea cu energie electrică şi pietruirea noului drum  pe cheltuiala lor.

Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

     Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@cjbihor.

PUBLICUL ESTE INVITAT SĂ TRANSMITĂ OBSERVAŢII şi PROPUNERI    privind intenţia de elaborare Plan urbanistic zonal: „Introducere în intravilan și parcelare teren, nr. cad. 57076 –Sîntandrei, județul Bihor, ” în perioada 15 - 24.04.2016,

Observaţiile sunt necesare la elaborarea documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii, în perioada       25– 28.04.2016.
                                  Primar
                      Consilier Urbanism   

                             Ioan Mărcuş                          

                       Tudora Mihuţa                  

